Giacomo Puccini

Giacomo Antonio Domenico Michele Secondo Maria Puccini (* 22. december 1858, Lucca, Taliansko – † 29. november 1924, Brusel, Belgicko) bol taliansky hudobný skladateľ. Bol nasledovníkom Giuseppeho Verdiho. Vo svojich operách však používal nemecké aj talianske hudobné techniky. Bol tiež priateľom Franza Lehára, a obaja skladatelia na seba vzájomne vplývali.

Životopis 
Narodil sa do rodiny hudobníka. Jeho otec, Michele Puccini skladal omše ale aj opery v talianskom meste Lucca.

Na mladého Giacoma Pucciniho urobilo veľký dojem predstavenie opery G. Verdiho Aida, ktorú videl na predstavení v Pise. V roku 1880 získal štipendium na konzervatóriu v Miláne. Kompozícii ho učil Amilcare Ponchielli.

Prvú operu Le Villi skomponoval v roku 1884 a mal s ňou slušný úspech. V roku 1889 sa mu však s operou Edgar nepodarilo tento úspech zopakovať. Najväčšie úspechy dosiahol svojimi ďalšími operami Manon Lescaut (1895), Bohéma (1896), ale hlavne operou Tosca (1900). Opera Madama Butterfly bola na svojej premiére vo februári roku 1904 neúspešná. Slávu dosiahla až po jej prepracovaní a opätovnom uvedení 28. mája toho istého roku. Operu Turandot Puccini nedokončil. Dokončil ju Franco Alfano a premiéru mala dva roky po Pucciniho smrti v roku 1926.

Opery 
Názov, rok, libreto
 Le Villi (1884), Ferdinando Fontana 
 Edgar (1889), Ferdinando Fontana
 Manon Lescaut (1893), Luigi Illica, Domenico Oliva
 La bohème (1896), Luigi Illica, Giuseppe Giacosa
 Tosca (1900), Luigi Illica, Giuseppe Giacosa
 Madame Butterfly (1904), Luigi Illica, Giuseppe Giacosa
 La fanciulla del West (1910), Guelfo Civinini, Carlo Zangarini
 La rondine (1917), Giuseppe Adami
 Il Trittico (1918), Giuseppe Adami
 Turandot (1926), Giuseppe Adami, Renato Simoni

Iné projekty 

Talianski hudobní skladatelia
Operní skladatelia